**«Күз береке, күз мереке!»**

**Мақсаты:**Алтын күз мерекесін өткізу. Балалардың күз туралы түсініктерін кеңейту, оларға мерекелік көңіл-күй сыйлау.

**Көрнекіліктер:**Залдың іші күз мерекесіне сай безендірілген.

**Барысы:**Әдемі әуен ойналып тұрады, қонақтар орындарына жайғасып болған соң залға балалар кіріп орындарына тұрады.

**Жүргізуші:**Құрметті ата-аналар, ұстаздар! Бүгінгі біздің «Қызғалдақ» мектепалды даярлық тобында өткізілгелі отырған «Күз береке, күз мереке» атты ертеңгілігімізге қош келдіңіздер!

Армысыздар, халайық,

Бармысыздар, халайық!

Күзгі тойды жұп жазбай,

Бірге қарсы алайық!

 -Құрметті қонақтар, балалар биылғы жыл өздеріңіз білесіздер біздің өңірімізде өте ерекше атаулы жыл. Не себепті атаулы жыл балалар айтыңдаршы? Сендер білесіңдерме?

- Иә. Абай атамыздың 175 жылдығы.

--Жүргізуші: Дұрыс айтасыңдар биыл Абай Құнанбаевтың туғанына 175 жыл. Олай болса балалар бүгінгі ертеңгілігімізді Абай аталарыңның «Күз» тақпағымен бастайық.

**Абай Құнанбаев «Күз»өлеңі.**

**Тоғжан:**

Сұр бұлт түсі суық қаптайды аспан,
Күз болып, дымқыл тұман жерді басқан.
Білмеймін тойғаны ма, тоңғаны ма,
Жылқы ойнап, бие қашқан, тай жарысқан.

**Айсұлтан:**

Жасыл шөп, бәйшешек жоқ бұрынғыдай,
Жастар күлмес, жүгірмес бала шулай.
Қайыршы шал-кемпірдей түсі кетіп,
Жапырағынан айрылған ағаш, қурай.

**Диас:**

Біреу малма сапсиды, салып иін,
Салбыраңқы тартыпты жыртық киім.
Енесіне иіртіп шуда жібін,
Жас қатындар жыртылған жамайды үйін.

**Аңсаған:**

Қаз, тырна қатарланып қайтса бермен,
Астында ақ шомшы жүр, ол бір керуен.
Қай ауылды көрсең де, жабырқаңқы,
Күлкі-ойын көрінбейді, сейіл-серуен.

**Қ.Арнұр:**

Кемпір-шал құржаң қағып, бала бүрсең,
Көңілсіз қара суық қырда жүрсең.
Кемік сүйек, сорпа-су тимеген соң,
Үйде ит жоқ, тышқан аулап, қайда көрсең.

**Р.Айзере:**

Күзеу тозған, оты жоқ елдің маңы,
Тұман болар, жел соқса, шаң-тозаңы.
От жақпаған үйінің сұры қашып,
Ыстан қорыққан қазақтың құрысын заңы.

**Жүргізуші:** Қандай керемет балалар. Рахмет сендерге. Балалар, міне күз мезгіліде келіп жетті. Осы күз мезгілінің ерекшеліктерін айтыңдаршы: (күн суытады, құстар жылы жаққа ұшып кетеді, жаңбыр жауады, жапырақтар сарғайып түседі)
- күз мезгіліне неше ай бар?

 -атап беріңдерші?

Мен сендерге жұмбақ жасырғым келіп тұр.

«Көк майсалы көрікті, алқаптағы көп егін

Бұл күндері киіпті, сары жібек көйлегін»-Бұл не ,балақайлар?

**Балалар:**Ол күз!

**Жүргізуші:** Ендеше күзді әсем әнімізбен ортаға шақырайық.

**Ән:**Берекелі күз келді, меркелі күз келді.

Әсем әннің ырғағымен Күз ханшайымы күз айларымен залға кіреді.

Күзханшайымы:

Сәлем менің достарым,

Өмірге көп қосқаным,

Күз сыйлығын алыңдар

Сыйлығына қаныңдар.

Молшылыққа кенеліп,

Шаттық әнге салыңдар.

- Рахмет, балалар. Бүгінгі мерекеге өзімнің Қыркүйек, Қазан, Қараша атты ұлдарымды ертіп алып келдім. Ендігі кезекті ұлдарыма берейік.

Қыркүйек: Арнұр Н.

Бір-біріне жер аспан, мейіріммен қарасқан

Ұстаз-шәкірт жүздескен, қош келіпсіз күз дескен

Бірінші қыркүйек, білімге бастады

Мал мен аң жүр билеп, құс шарлап аспанды.

Қазан: Нұрсұлтан

Қазан айы болыпты, қамбаға астық толыпты

Сары даланы сәндетіп, думандатып әндетіп

Жаңбырлы ғажап айы, бұл мен қазан айы.

Қараша: Әлішер

Мол байлық тергені, шаттығы қаншалық

Қараша өрледі, қараша ән салып

Күн суытып барады, малдар қолға қарады

Қараша ауыл даламыз, қысқа дайын боламыз.

Жүргізуші: Ой рахмет сендерге. Күз ханшайымы ұлдарыңыз біздің балалармен бірге отырып олардың өнерлерін тамашаласын. (Әлішер, Нұрсұлтан, Арнұр Н. киім ауыстырады)

 Әсем әуен салдырған

 Сәбилер де алғыр жан

 Бал дәуреннің қызығын

 Есте қалар балдырған.

Кезегімізді өлең шумақтарға берейік.

**Әмір:**

Жел тынымсыз гуілдеп,
Болып кетті тым бұзық.
Шуылдайды тал, терек,
Жапырағын жұлғызып.

Құстар қайтты ән салып,
Бұлт шарлады аспанды,
Қыс келеді жар салып
Күзгі суық басталды.

**Томирис:**

Келді міне [күз](https://www.zharar.com/111-k.html),
Айнала сары [түс](https://www.zharar.com/xfsearch/%D1%82%D2%AF%D1%81%2B%D0%B6%D0%BE%D1%80%D1%83/).
Керемет, тамаша,
Қандай әсем [күз](https://www.zharar.com/111-k.html).
Жеміс-жидек пісті,
Қамбаға астық түсті.
Қызу жұмыс басталып,
Жинап алды жан салып.

**Ғ.Айзере:**

Сап – сарығып даланы,
Бояпты ғой [күз](https://www.zharar.com/111-k.html) деген.
Құстар қанат қағады,
Қоштасқандай бізбенен.

Жайдары [**күз**](https://www.zharar.com/111-k.html), жомарт [**күз**](https://www.zharar.com/111-k.html),
Аяулы [күз](https://www.zharar.com/111-k.html),алтын [**күз**](https://www.zharar.com/111-k.html).
Дәнге толы кең далам
Дариядай шалқып жүр.

**Нұрали:**

Қоңыр салқын тарады
Қойнаулар мен сайлардан,
Қаздар қайтып барады,
Қайтқан елдей жайлаудан.

Соңғы шуақ төгіліп,
Жалқынданып тұраймақ.
Ақ сәулеге шомылып,
Жапырақтар жүр ойнап.

**Балғын:**

Думан толы асқарлы
[Күз](https://www.zharar.com/111-k.html) мезгілі басталды.
[Күз](https://www.zharar.com/111-k.html) әуені кеп жетті,
Әнге бөлеп жастарды.
Нұрға бөлеп өмірді,
Жырға бөлеп көңілді,
Жарқыраған сәулелі
[Күз](https://www.zharar.com/111-k.html) әуені төгілді.

Жүргізуші: Ақсың, сұрсың қарасың
 Қалқып бұлт қайда барасың?
 Жерге нөсер төгесің,
 Нөсерлетсең нөсерле- дей келе ұлдар мен қыздардың орындауында «Бұлттар» биін қабыл алыңыздар!

**Би : «**Бұлттар**»**

Күз ханшайымы: Ой, қандай керемет! Балалар сендер мектеп алды даярлық тобының балалары екнсіңдер, олай болса сендерге менің біраз берер тапсырмаларым бар. Сол тапсырмалар арқылы сендердің білімдеріңдеріңді тексергім келіп тұр.

**Ойын:** Балаларға Күз ханшайымы өзінің дайындап әкелген тапсырмаларын береді.

Жүргізуші: Кезекті «Қызғалдақ» тобының орындауындағы әсем әнге берейік!

Ән: «Рейн Рейн»

 Күз ханшайымы: Балалар Мен сендердің менің құрметіме қарай ата аналарыңмен бірге жасаған қол өнерлеріңді көріп қатты қуанып қалдым. Сендердің еңбектеріңді елеусіз қалдырмайын деп , мен сендерді марапаттағым келіп тұр.

 Грамота береді.

**Жүргізуші:** Біздің балаларымыз шетінен өнерлі**.** Олай болса балалардың биін қабыл алыңыздар.

***Би «Cetsbe»***

Күз ханшайымы: Бәрекелді, керемет! Балар менің сендерге әкелген базарлығымда бар. Ол тәтті алмалар . Мен оны тәрбиешілеріңе берейін топқа барып жейсіңдер. Ал менің асығыс едім тағы да барар жерлерім бар балалар. Қош сау болыңдар.

Күз ханшайымы шығып кетеді.

Жүргізуші: Келді міне алтын күз,

 Сары шашты жарқын жүз.

 Мол өнімді ісімен, т

 Таңдандырып халқын күз. –деп ортаға Дана, Іңкар, Жұлдыз, Б.Әмина, Інжуді шақырамыз.

***Дана:***

Жұлдыз туып таң алды,
Әнге орап ғаламды,
Сазды әуен шаттыққа
Бөледі бар адамды.
Әуенге еріп сиқырлы,
Айтылды ән боп сыр қилы.
Күзгі әуен жастардың
Жүрегіне нұр құйды.
Нұрға бөлеп өмірді,
Жырға бөлеп көңілді,
Жарқыраған сәулелі
[Күз](https://www.zharar.com/111-k.html) әуені төгілді.

**Іңкәр:**

Уан из орейндж

Ту а браун

Сри лук йеллоу

Он зе граунд

**Жұлдыз:**

**Б.Әмина:**

[**Күз**](https://www.zharar.com/111-k.html) келді, алақай!
Алтын келді далаға.
Дәні бітік бидайды,
Құйып жатыр қамбаға.
Молшылыққа өлеген,
[**Күз**](https://www.zharar.com/111-k.html) айы неткен ырысты ең?
Біздерді қауыштыратын,
Ыстық ұям мектеппен.

**Інжу:**Жатыр дала жалтылдап,

Жаз шуағын мол құйды

Күн астында алтын дән

Тербеледі, толқиды,

Толықсыған тасқындай

Көкжиекпен ұштасып

Күн астында ақ бидай,

Билейді қол ұстасып.

Зе сан йелло

Зе скай из блу

Нау итс зе голден оутмн

Енд май боздей ин Новембер ту

Жүргізуші: Рахмет өте жақсы. Қыздарымыздың орындауында**«Таус»** биін тамашалайық.

Жүргізуші:Жатыр дала жалтылдап, жаз шуағы мол құйды,
Күн астында алтын дән, тербеледі толқиды.

Көктемде егін егетін, күзде жиып беретін,
Біздің дала бай дала, астық толы айнала.

Жүргізуші: Кезекті бүлдіршіндеріміздің орындауындағы әсем әнге берейік!

Ән: «Осень»

Жүргізуші: Күз ханшайымының сыйы-жемістерден дәм тататын кез келген

сияқты, тобымызға баруға жиналайық.

 Құрметті қонақтар, ата-аналар бүгінгі **«Күз мереке, Күз береке»**-атты ертеңгілігімізді аяқтай отырып, күз берекелі, астықты болсын демекпіз.

« Берекелі бақ дәулет,

 Арта түссін тойланып

 Сау болыңдар қонақтар,

 Келгенше қайта айналып